
KISWAHILI 1 
(
Kwa watahiniwa Walioko na Wasiokuwa Shuleni) 

 

 
Maelekezo 
1. Mtihani huu una sehemu A na B zenye jumla ya maswali nane (8). 
2. Jibu maswali yote katika sehemu A na maswali matatu (3) kutoka sehemu B. Swali la nane (8) ni la lazima. 
3. Sehemu A ina alama arobaini (40) na sehemu B ina alama sitini (60). 
4. Zingatia maelekezo ya kila sehemu na ya kila swali. 
5. Majibu yote yaandikwe kwa kalamu yenye wino wa bluu au mweusi. 
6. Simu za mkononi na vitu vyote visivyoruhusiwa havitakiwi katika chumba cha mti- hani. 
7. Andika Namba yako ya Mtihani katika kila ukurasa wa kijitabu cha kujibia. 

SEHEMU A (Alama 40) 
Jibu maswali yote katika sehemu hii. 
1. Soma kifungu cha habari kifuatacho kwa makini kisha jibu kwa usahihi maswali yanay- ofuata; 
Baadhi ya wananchi walianza kuamini kuwa huo ndio ulikuwa mtindo wa maisha, wakaanza kujivunia na kufurahia vitendo vyao vya uovu. Wakaanza kudhihaki uadilifu na wema. Wanawake vimulimuli wakaanza kuvaa mavazi yasiyo nadhifu bila kimuyemuye. Wakaanza kukosa huruma na kutamani honoraria kwa kila kazi wanayopewa kuitekeleza, iwe kwa watoto yatima au kanisani. Ubinafsi umeshamiri, wanawake walioteuliwa na Mungu ili wazae na kulea watoto wamekuwa ndio watu wasio na huruma: mitaroni, makorongoni, mtoni na vichakani vichanga kutupa. 
 
Ufisadi ukajiheshimisha kwa mwanamke na kuufafanya kuwa kifufumkunye ndani ya jamii. Kiumbe ambaye kwake huonekana ni mnyenyekevu na farisi machoni pa watu. Mshauri na kiongozi wa familia, hidi katika maamuzi mbalimbali. Uchu wa madaraka ukatawala ofisini na sehemu mbalimbali hata kusahau majukumu aliyopewa na Mungu ya kuwa mshauri na msaidizi mkuu wa Adam. Kuvalia junju kichwani wakati wote huku akijinasibu kuwa yeye ni kimulimuli wa mjini. 
 
Woga wa kuficha wala rushwa ukaigubika jinsia hii. Rushwa ikahamia kwao, wamenya- mazishwa kwa kipande cha neno ”Haki sawa” kumbe hizo ni chenga za jinsia ya ki- ume. Mkweche wa mawazo ya jinsia ya kiume umekuwa ukiwala taratibu taratibu huku wakipoteza utu bila mjibizo. Ni bora wakaondokana na maasia hayo. Ujasiri wa kudai haki zao ukafifia na kuanza kudai haki za nyongeza. Haki za kuzaa salama na kulea mtoto, kumwandalia hababi wake, haki ya kuwa mshauri wa familia na haki ya kutoon- gozwa na viongozi wa ovyo ikapuuzwa. Uchu wa madaraka umewamea na kusababisha kundi hili muhimu kuingia katika makundi yasiyo aminika na jamii. 
 
Mahakamani enzi hizo ilikuwa haiwezekani kwa mwanamke kuwa na shitaka lolote lakini sasa hivi imekuwa ni desturi. Mara nataka talaka hanipi, hatunzi watoto, kamwa- gia mtoto uji wa moto mwili mzima kwa kosa la kuiba shilingi 200 na kadhalika. Kwcli chenga za jinsia ya kiume ni nzito. Huko ni kupoteza muda, mwanamke hakuletwa duniani kulalamika. Mwanamke ameletwa duniani kuunganisha palipokatika. Siku hizi mambo mengi kila pishi mpikalo ni mbatata haliliki mithili ya shubiri. 
 
Ufisadi kwa mwanamke hufanya yasiyowezekana, hualalisha haramu na kuharamisha halali. Huingilia harakati za uchumi na kuyakaba na kuyabana maendeleo. Mwanamke maridadi huchukia ufisadi kwani ukikithiri huwasamehe matajiri kulipa kodi na makab- wela ndio hukandamizwa zaidi. Huwafanya matajiri kutoguswa na sheria kutokana na kwamba ufisadi ni adui wa haki. Ufisadi husababisha maghala yaliyofurika ukiritimba na usipong’olewa bila huruma hakuna tumaini la aina yoyote ya maendeleo isipokuwa kurudi nyuma. Ikumbukwe kuwa maendeleo ni ya watu wote na si ya watu wa chache matajiri tu. 
 
Maswali: 
(a) Andika kichwa cha habari kisichozidi maneno matano. 
(b) Eleza maana ya maneno yafuatayo kama yalivyotumika katika habari uliyosoma. 
(i) Vimulimuli 
(ii) Kimuyemuye 
(iii) Honoraria 
(iv) Akajinasibu 
(v) Ukiritimba 
(c) Kutokana na habari uliyosoma, taja madhara matatu ya ufisadi. 
(d) Mwandishi anamaanisha nini katika aya ya sita. 
2. Eleza kwa ufupi mazingira manne ambayo kielezi huweza kujipambanua, kisha tunga sentenzi moja kwa kila aina ya mazingira. 
3. Tongoa kwa mifano kuntu tofauti zilizopo kwa dhana zifuatazo. 
(i) Fonimu na Alofoni 
(ii) Mofu na alomofu 
(iii) Kiambishi na silabi 
(iv) Mzizi na shina 
(v) Uambishaji ambatizi na uambishaji fuatishi 
4. Eleza kwa mifano kuntu mambo matano (5) yanayoweza kupelekea mtu kuwa mlumbi wa lugha katika jamii. 
SEHEMU B (Alama 60) 
Jibu maswali matatu (3) kutoka sehemu hii. Swali la nane (8) ni la lazima. 
 
5. Wewe ni mtendaji wa kata ya Manelomango sanduku la posta 23 Kisarawe. Mkazi wa kata yako aitwaye Dorice Kiduchu anahitaji kufungua akaunti katika benki ya CRDB tawi la Kisarawe, Sanduku la posta 720. Kigezo kimojawapo anatakiwa kuwa na barua ya utambulisho kutoka kwa Afisa mtendaji kata wa kata yake. Andika barua kwa meneja wa benki hiyo kumtambulisha. 
6. Kwa kutumia mifano kutoka katika Lugha ya Kiswahili, eleza ni kwa namna gani lugha moja inaweza kusababisha kuibuka kwa utofauti katika lugha hiyo hiyo miongoni mwa watumiaji. Tumia hoja sita (6) zenye mifano madhubuti. 
7. “Taasisi na vyombo mbalimbali vilivyoundwa nchini Tanzania ili kukuza na kueneza lugha ya Kiswahili ni sawa na mvuvi aliye baharini kwenye upepo mkali na mawimbi.” Thibitisha kauli hii kwa kutoa changamoto tano (5). 
8. Ukiwa kama mtaalamu mbobevu wa taaluma ya tafsiri na ukalimani eleza kwa mifano kuntu mbinu sita (6) za kutathmini matini. 

